**Zápis do materskej školy na školský rok 2021/2022**

Riaditeľstvo MŠ Linzbothova 18, oznamuje nasledovné informácie týkajúce sa podávania žiadostí na prijatie dieťaťa do materskej školy na školský rok 2021/2022:

Termín podávania žiadostí:   **od 3.5.2021 do 7.5.2021**

Spôsob podania žiadosti:

* Žiadosť sa vypĺňa elektronicky (**mslinzbothova.edupage.org**)
* Po vyplnení je potrebné žiadosť:

1. vytlačiť,
2. potvrdiť lekárom – zdravotnú spôsobilosť dieťaťa a údaj o povinnom očkovaní (bez tohto potvrdenia žiadosť nebude akceptovaná),
3. v prípade, že ide o dieťa so špeciálnymi výchovno-vzdelávacími potrebami, priloží rodič aj vyjadrenie príslušného zariadenia výchovného poradenstva a prevencie a odporúčanie všeobecného lekára pre deti a dorast,
4. podpísať zákonnými zástupcami.

Spôsob doručenia žiadosti

* Podávanie žiadostí o prijatie dieťaťa sa bude organizovať bez osobnej prítomnosti detí.
* Originál žiadosť (podpísaná) musí byť doručená v termíne od 03.5.2021 do 7.5.2021 na adresu školy, buď poštou alebo osobne do schránky MŠ.

**Materská škola Linzbothova 18 ,**

**Linzbothova 18**

**821 06 Bratislava**

K žiadosti je potrebné priložiť:

* ak ide o dieťa so špeciálnymi výchovno-vzdelávacími potrebami, zákonný zástupca predkladá k žiadosti aj vyjadrenie príslušného zariadenia výchovného poradenstva a prevencie.

Podmienky prijatia:

* Do materskej školy sa prijímajú deti narodené do 31.8.2019. Prijímanie detí mladších ako tri roky bude v súlade so školským zákonom výnimočné.
* Pre dieťa, ktoré dosiahlo 5 rokov veku do 31.8.2021 je predprimárne vzdelávanie povinné.
* Povinné predprimárne vzdelávanie plní dieťa podľa trvalého bydliska, ak sa rodič nerozhodne inak.
* **V prípade zvýšeného záujmu zákonných zástupcov** o prijatie detí do materskej školy, riaditeľka materskej školy pri prijímaní uprednostní:

1. **deti, pre ktoré je plnenie predprimárneho vzdelávania povinné, podľa miesta trvalého bydliska, ​**(MČ Bratislava – Podunajské Biskupice určí každej materskej škole spádové ulice, ktoré uverejní na svojom web sídle);
2. **deti, ktoré pokračujú v plnení povinného predprimárneho vzdelávania;**
3. deti, ktoré dovŕšili 3 roky veku.

* V prípade vysokého záujmu zákonných zástupcov o prijatie dieťaťa uprednostníme deti s trvalým pobytom v mestskej časti Bratislava – Podunajské Biskupice.

**Rozhodnutie o prijatí/neprijatí dieťaťa bude vydané 15. júna 2021.**

**Povinné predprimárne vzdelávanie pre 5 ročné deti:**

Zákon č. 209/2019 Z. z. dopĺňa a mení zákon č. 245/2008 Z. z. (tzv. školský zákon) a tento zákon 209 upravuje od tohto školského roka povinné predprimárne vzdelávanie.

* Zákonný zástupca ( rodič) je povinný podľa § 28a) zákona č. 209/2019 prihlásiť dieťa na povinné vzdelávanie, ak tak neučiní pôjde podľa  § 5 ods. 16 novely zákona č. 596/2003 Z. z. **o nedbanie o riadne plnenie.**
* Povinné predprimárne vzdelávanie v materskej škole trvá 1 školský rok ( je to posledný školský rok pred vstupom do ZŠ).
* Povinné predprimárne vzdelávanie plní dieťa formou pravidelného denného dochádzania v pracovných dňoch v rozsahu **najmenej štyri hodiny denne,** okrem času školských prázdnin; tým nie je dotknuté právo tohto dieťaťa zúčastňovať sa na predprimárnom vzdelávaní aj v čase školských prázdnin.

**Dochádzka do MŠ*:***

Dochádzka do MŠ je pre 5 ročné deti povinná, to znamená, že rodič bez ospravedlnenia nemôže nechať dieťa doma.

Dochádzka dieťaťa do MŠ bude evidovaná:

* neprítomné môže byť dieťa napríklad z dôvodu choroby, prípadne pre mimoriadne udalosti v rodine
* neprítomnosť ktorá trvá päť po sebe nasledujúcich vyučovacích dní, ospravedlňuje jeho zákonný zástupca,
* ak bude dieťa dlhšiu dobu neprítomné predloží rodič potvrdenie od lekára

V čase školských prázdnin neprítomnosť dieťaťa sa nemusí dokladovať.

**Ak zákonný zástupca dieťaťa nedbá o riadne plnenie povinného predprimárneho vzdelávania svojho dieťaťa, a neospravedlní vynechanie viac ako päť dní v mesiaci, oznámi riaditeľka materskej školy túto skutočnosť príslušnému úradu práce sociálnych vecí a rodiny a obci, v ktorej má zákonný zástupca dieťaťa trvalý pobyt.**

Mgr. Eva Elexová

riaditeľka školy